CELEX: 22013D1224(01)
Language: sk
Date: 2013-12-16 00:00:00
Title: Odporúčanie asociačnej rady EÚ – Maroko č. 1/2013 zo 16. decembra 2013 , o vykonávaní akčného plánu EÚ – Maroko európskej susedskej politiky, ktorým sa vykonáva posilnený štatút (2013 – 2017)

24.12.2013   
            
            
               SK
            
            
               Úradný vestník Európskej únie
            
            
               L 352/78
            
         ODPORÚČANIE ASOCIAČNEJ RADY EÚ – MAROKO č. 1/2013
   zo 16. decembra 2013,
   o vykonávaní akčného plánu EÚ – Maroko európskej susedskej politiky, ktorým sa vykonáva posilnený štatút (2013 – 2017)
   ASOCIAČNÁ RADA EÚ – MAROKO,
   so zreteľom na Euro-stredomorskú dohodu o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej, a najmä na jej článok 80,
   keďže:
   
               (1)
            
            
               Podľa článku 80 euro-stredomorskej dohody má Asociačná rada právomoc prijať odporúčania, ktoré považuje za vhodné na účely dosiahnutia cieľov dohody.
            
         
               (2)
            
            
               Podľa článku 90 euro-stredomorskej dohody strany majú prijať akékoľvek všeobecné alebo osobitné opatrenia potrebné na splnenie svojich záväzkov vyplývajúcich z uvedenej dohody a zabezpečujú, aby sa dosiahli ciele stanovené v dohode.
            
         
               (3)
            
            
               Strany euro-stredomorskej dohody schválili znenie akčného plánu EÚ – Maroko európskej susedskej politiky, ktorým sa vykonáva posilnený štatút (2013 – 2017).
            
         
               (4)
            
            
               Akčný plán EÚ – Maroko európskej susedskej politiky prispeje k vykonávaniu euro-stredomorskej dohody tak, že strany súhlasne vypracujú a prijmú konkrétne opatrenia, ktoré poslúžia ako praktické usmernenie pri vykonávaní dohody.
            
         
               (5)
            
            
               Akčný plán EÚ – Maroko európskej susedskej politiky má dvojaký účel, stanovuje konkrétne opatrenia v záujme splnenia záväzkov, ku ktorým sa strany zaviazali na základe euro-stredomorskej dohody, a poskytuje širší rámec pre ďalšie utužovanie vzťahov medzi EÚ a Marokom s cieľom dosiahnuť významnú mieru hospodárskej integrácie a prehĺbiť politickú spoluprácu v súlade s celkovými cieľmi euro-stredomorskej dohody,
            
         PRIJALA TOTO ODPORÚČANIE:
   Jediný článok
   Asociačná rada odporúča, aby strany vykonávali akčný plán EÚ – Maroko európskej susedskej politiky, ktorým sa vykonáva posilnený štatút (2013 – 2017) (1), pokiaľ vykonávanie smeruje k dosiahnutiu cieľov Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej.
   
      V Bruseli 16. decembra 2013
      
         
            Za asociačnú radu
         
         
            predseda
         
         S. MEZOUAR
      
   
   
      (1)  Pozri dokument st17584/13 na http:// register.consilium.europa.eu